ජනාධිපති මහින්ද රාජපක්ෂ මහතාගේ 66 වැනි උපන් දිනය යෙදී තිබූ ඊයේ (18) දින සිය පළමුවැනි උපන් දිනය සැමරූ දූ දරුවන් 1000කට පමණ ත්‍යාග පිරිනැමීම අරලියගහ මන්දිරයේදී ඊයේ (18) සිදුවිණි.නිදහස් නිවහල් දේශයක උපත ලද මේ දරුවන්ට “මිහිමෙත් දරුවෝ” වැඩසටහන යටතේ තිළිණ ප්‍රදානය සිදු කෙරුණු අතර ග්‍රාම නිලධාරී වසම් මට්ටමින් ප්‍රාදේශීය ලේකම්වරුන් හරහා ලබා ගන්නා ලද තොරතුරු පදනම් කරගෙන එම දරු දැරියන් තෝරා ගෙන ඇත.දැයේ අනාගත දරු පරපුරේ ආඩම්බරකාර තාත්තාගෙන් තිළිණයක් ලබා ගැනීම මේ දරු දැරියන්ගේ අනාගතයට අමරණීය සිහිවටනයක් වන අතර එම සැමරුම ඔවුන්ගේ පළමු උපන්දිනය වීමද විශේෂත්වකි.